4. ΒΑΣΙΛΙΚΟΝ ΔΙΑΤΑΓΜΑ της 9/28 Απρ. 1955 Περί καθορισμού της Κτηνιατρικής αμοιβής Έχοντες υπ’ όψιν το άρθρ. 2 του Α.Ν. 2158/1939 “περί συμπληρώσεως του από 19.11.1935 Α. Νόμου “περί εξασκήσεως του Κτηνιατρικού επαγγέλματος” και την υπ’ αριθ. 48/55 γνωμοδότησιν του Συμβουλίου Επικρατείας, προτάσει του επί της Γεωργίας Υπουργού, απεφασίσαμεν και διατάσσομεν: Άρθρ.1.-Η υπό των ιδιωτών οφειλομένη εις τους Κτηνιάτρους αμοιβή δια την παροχήν Κτηνιατρικής περιθάλψεως εις τα ζώα αυτών καθορίζεται συμφώνως προς τον κατωτέρω παρατιθέμενον πίνακα. Α΄. Γενικαί περιπτώσεις 1.Δι’ εκάστην επίσκεψιν του Κτηνιάτρου παρά πάσχοντι ζώω εν τω οίκω του κατόχου και μέχρι αποστάσεως 5 χιλιομ. από της κατοικίας του Κτηνιάτρου. α)Δια μεγάλα ζώα δραχ.50-100. β)Δια μικρά ζώα δραχ.50-75. Άνω δε των 5 χιλμ. και μέχρι 15 χιλμ. αι άνω αμοιβαί υπολογίζονται εις το διπλάσιον. Δια μεγαλυτέρας αποστάσεις η αμοιβή κανονίζεται κατόπιν ειδικής συμφωνίας μεταξύ του Κτηνιάτρου και του κατόχου του ζώου. Τα έξοδα μετακινήσεως καταλογίζονται εκτός της Κτηνιατρικής επισκέψεως. 2.Εν τω Ιατρείω ή Κλινική του Κτηνιάτρου. α)Δια μεν τα μεγάλα ζώα δραχ.50-75. β)Δια δε τα μικρά ζώα δραχ.40-60. Σελ. 624(β) Τεύχος Ε61-Σελ.72 3.Δι’ εκάστην επίσκεψιν διενεργουμένην μετά την δύσιν του ηλίου και μέχρι του μεσονυκτίου οσάκις ο Κτηνίατρος καλείται εκτάκτως και επειγόντως καταλογίζεται διπλή αμοιβή της ημερησίας, ως και κατά τας Κυριακάς ή εξαιρεσίμους ημέρας, μετά δε το μεσονύκτιον και μέχρι πρωΐας τριπλή τοιαύτη. 4.Δι’ έκαστον επί πλέον ασθενές ζώον εν τω αυτώ οίκω ή ιατρείω ή Κτην. Κλινική καταλογίζεται δικαίωμα Κτηνιατρικής αμοιβής ίσον προς το 1/2 της επί της παρ. 1 προβλεπομένης τοιαύτης. 5.Δια Κτηνιατρικά Συμβούλια εν γένει η αμοιβή εκάστου των συμμετεχόντων Κτηνιάτρων, εξαιρέσει του θεράποντος όστις λαμβάνει την απλήν επίσκεψιν, κανονίζεται εις το διπλάσιον των υπό της παρ. 1 προβλεπομένων. 6.Δια σύνταξιν απλής μεν εκθέσεως επί της υγιεινής καταστάσεως του πάσχοντος ζώου δραχ. 100, εκθέσεως δε χρησιμοποιήθησομένης ενώπιον Δικαστικών Αρχών δραχ. 250. 7.Δι’ εξέτασιν ζώων προς αγοραπωλησίαν δραχ. 100-200. Δια δε τους ίππους των ιπποδρομιών η αμοιβή συντάξεως εκθέσεως αγοραπωλησίας κανονίζεται δι’ ιδιαιτέρας συμφωνίας. 8.Δι’ απλήν προφορικήν συμβουλήν άνευ προσκομίσεως του πάσχοντος ζώου 25-50 δραχ. δια συμβουλήν δε δι’ επιστολής 30-50 δραχ. α)Μεγάλα ζώα δραχ. 100-125 εις ας δεν συμπεριλαμβάνεται η αξία των χρησιμοποιηθέντων τυχόν φαρμάκων και επιδεσμικού υλικού. β)Μικρά ζώα δραχ. 50-80. Άσκηση Κτηνιατρικού Επαγγέλματος 17.Θ.ι.4 Β΄. Ειδικαί περιπτώσεις 1)Εμβολιασμός δια διαφόρων προφυλακτικών εμβολίων μη συμπεριλαμβανομένης της αξίας του εμβολίου και της αμοιβής της επισκέψεως. α)Δι’ εκάστον απλούν εμβολιασμόν μέχρι δέκα μεγάλα ζώα δραχ. 10 δι’ έκαστον δε επί πλέον των δέκα μεγάλων ζώων δραχ. 5 β)Μέχρις εκατόν μικρών ζώων (αιγοπροβάτων και χοίρων) δραχ. 2 έκαστον. Δια τα επί πλέον δε των εκατόν δραχ. 1 δι’ έκαστον. γ)Δι’ έκαστον εμβολιασμόν ορνιθοειδών και μέχρι 50 πτηνά δραχ. 1 δι’ έκαστον. Δια τους πλέον των 50 πτηνών 0,25 δραχ. έκαστον. δ)Δι’ εμβολιασμόν κυνών και γαλών εκτός της επισκέψεως καταβάλλεται και η αξία του εμβολίου. 2)Δια διαγνωστικούς εμβολιασμούς (φυματισμούς και μαλεϊνισμούς), δι’ αμφοτέρας τας επισκέψεις δραχ. 75-100. Δια τα επί πλέον του ενός ζώα δραχ. 10 δι’ αμφοτέρας τας επισκέψεις. 3)Καυτηριασμοί αναλόγως της εκτάσεως της προς καυτηρίασιν χώρας δραχ. 200-300. 4)Διάνοιξις αποστήματος ή διεύρυνσις τραύματος εκτός της επισκέψεως δραχ. 50-75. 5)Συρραφή ή επίδεσις τραύματος εκτός της επισκέψεως και της αξίας του επιδεσμικού υλικού δραχ. 100-200, αναλόγως της εκτάσεως και της σοβαρότητας του τραύματος. 6)Απολίνωσις αιμοφύτου αγγείου, εκτός της επισκέψεως δραχ. 50-100. 7)Τενοντομία δραχ. 150-200. 8)Τενοντοραφή δραχ. 250-350. 9)Κενώσεις κοιλοτήτων δια παρακεντήσεως, εκτός της επισκέψεως δραχ. 75-150. 10)Παρακέντησις επί περιπτώσεων τυμπανίτιδος δραχ. 150-200. 11)Εξαίρεσις νεοπλασιών, εκτός της επισκέψεως δραχ. 150-250 αναλόγως της σοβαρότητος του περιστατικού. 12)Ανάταξις και επίδεσις καταγμάτων και εξαρθρωμάτων, εκτός της επισκέψεως και του επιδεσμικού υλικού, δραχ. 150-250. 13)Ακρωτηριασμοί των άκρων, εκτός της επισκέψεως, δραχ. 150-200. 14)Ακρωτηριασμοί ουράς μεγάλων ζώων, εκτός της επισκέψεως δραχ. 150-200. 15)Ακρωτηριασμοί ουράς μικρών ζώων (κύνες, γαλαί) δραχ. 100-150. 16)Ακρωτηριασμοί ώτων μικρών ζώων (κύνες) δραχ. 150-200. 17)Εγχειρήσεις κήλης γενικώς δραχ. 300-400. 18)Εκτομήσεις μονόπλων ζώων δραχ. 200-300. 19)Εκτομήσεις μικρών ζώων (κύνες-γαλαί) 100150. 20)Ωοθηκεκτομή θηλέων (χοίροι) δραχ. 50-75. Δια δε τα επιπλέον του ενός ζώα δραχ. 25 δι’ έκαστον. 21)Τραχειοτομία δραχ. 150-300. 22)Διάτρησις μετωπικών και ρινικών άντρων δραχ. 200-400. 23)Εγχειρήσεις εντροπίου και εκτροπίου, εκτός της επισκέψεως δραχ. 150-250. 24)Εξόρυξις οφθαλμού δραχ. 200-300. 25)Επέμβασις επί ηλοπατημάτων, εκτός της επισκέψεως και της αξίας του επιδεσμικού υλικού δραχ. 200-350. 26)Επέμβασις επί ρωγμών και οπλής δραχ. 100200. 27)Εξαίρεσις πλαγίου χόνδρου δραχ. 250-400. 28)Νευρεκτομαί δραχ. 200-300. 29)Δια χειρουργικάς επεμβάσεις εντός της κοιλιακής κοιλότητος δραχ. 400-600. 30)Δι’ ανάπτυξιν εις περιπτώσεις προπτώσεως του απευθησμένου γενικώς, εκτός της επισκέψεως, δραχ. 200-300. 31)Δια στοματολογικάς εν γένει επεμβάσεις δραχ. 100-200. 32)Δι’ αφαίμαξιν μεγάλων ζώων δραχ. 75-100. 33)Δια διαγνωστικήν αιματοληψίαν μεγάλων ζώων δραχ. 10, δια δε τα επί πλέον του ενός ζώα δραχ. 5. 34)Δι’ αιματοληψίαν ορνίθων δραχ. 100. 35)Δια νεκροτομάς (παραγγελία των ιδιοκτητών) δραχ. 200-300. Γ΄. Ειδικαί Μαιευτικαί επεμβάσεις 1)Εξέτασις κυοφορίας μεγάλων ζώων δραχ. 75100 δι’ εν ζώον, δια δε τα επί πλέον του ενός ζώα 20 δι’ έκαστον. 2)Επέμβασις επί αρτησίας θηλών του μαστού εκτός της επισκέψεως δραχ. 75-100. 3)Επέμβασις επί απλών δυστοκιών. α)Μεγάλων ζώων (φορβάδων, αγελάδων) δραχ. 300-500. β)Κυνών και γαλών δραχ. 150-300. γ)Αιγοπρόβατα και χοίροι δραχ. 75-150. 4)Αποκόλλησις πλακούντος δραχ. 150-250. 5)Ανάταξις μήτρας. α)Μεγάλων ζώων δραχ. 250-400. β)μικρών ζώων δραχ. 125-200. 6)Επέμβασις επί δυστοκιών μετ’ εμβρυοτομής δραχ. 400-600. 7)Επέμβασις επί δυστοκιών μετά καισαρικής τομής δραχ. 700-1000. 8)Ρήξις κύστεων ωοθήκης ή εκπυρήνωσις ωχρού σωματίου δραχ. 75-150. Δ΄. Εργαστηριακαί εξετάσεις 1)Απλή μικροσκοπική εξέτασις δραχ. 30-50 2)Γενική εξέτασις ούρων δραχ. 20-30. (Αντί της σελ. 627) Σελ. 627(α) 122-79 17.Θ.ι.4 Άσκηση Κτηνιατρικού Επαγγέλματος 3)Δι εκάστην γενικήν αιματολογικήν εξέτασιν (καταμέτρησις ερυθρών και λευκών αιμοσφαιρίων, καταμέτρησις αιμοσφαιρίνης, λευκοκυτταρικός τύπος κλπ.) δραχ. 50-75. 4)Απομόνωσις παθογόνων μικροοργανισμών δια καλλιεργειών δραχ. 150-250. 5)Ενοφθαλμισμός επί μικρών πειραματοζώων δραχ. 250-400. 6)Ορροαντιδράσεις εν γένει. α)Επιζ. Αποβολή αγελάδων, δια μίαν εξέτασιν δραχ. 25-50 άνω της μιας εξετάσεως 15 δραχμάς εκάστη. β)Λευκή διάρροια μέχρις 100 εξετάσεων δραχ. 2 εκάστη, άνω των 100 δραχ. 0,50 εκάστη. 7)Εξέτασις κοπράνων δραχ. 50-100. 8)Παρασκευή αυτεμβολίου 250-500. 9)Μικροβιολογική εξέτασις γάλακτος 25-75. Εις ας περιπτώσεις δεν αναφέρεται εν τω ανωτέρω πίνακι η καταβλητέα αμοιβή αύτη κανονισθήσεται επί τη βάσει ετέρων παρεμφερών καθοριζομένων περιπτώσεων ή και δι’ ιδαιτέρας συμφωνίας. Άρθρ.2.-Το κατώτατον όριον αμοιβής υπολογίζεται εις τας κάτωθι περιπτώσεις: α)Επί αποδεδειγμένως απόρων ιδιοκτητών ζώων. β)Επί παρασχεθεισών υπηρεσιών υπό Κτηνιάτρων Δημοσίων υπαλλήλων ή Στρατιωτικών εν ενεργεία των εξασκούντων ιδιωτικώς κατά τα εκάστοτε ισχύοντα.

[Source: greek_legal_code_raptarchis | Tokens: 6673]